CELEX: 42021D0920
Language: mt
Date: 2021-06-02 00:00:00
Title: Deċiżjoni (UE) 2021/920 tar-rappreżentanti tal-gvernijiet tal-Istati Membri tat-2 ta’ Ġunju 2021 li taħtar tliet Imħallfin fil-Qorti tal-Ġustizzja

8.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 201/28
               
            
         DEĊIŻJONI (UE) 2021/920 TAR-RAPPREŻENTANTI TAL-GVERNIJIET TAL-ISTATI MEMBRI
         tat-2 ta’ Ġunju 2021
         li taħtar tliet Imħallfin fil-Qorti tal-Ġustizzja
         IR-RAPPREŻENTANTI TAL-GVERNIJIET TAL-ISTATI MEMBRI TAL-UNJONI EWROPEA,
         Wara li kkunsidraw it-Trattat dwar l-Unjoni Ewropea, u b’mod partikolari l-Artikolu 19 tiegħu,
         Wara li kkunsidraw it-Trattat dwar il-Funzjonament tal-Unjoni Ewropea, u b’mod partikolari l-Artikoli 253 u 255 tiegħu,
         Billi:
         
                     (1)
                  
                  
                     Il-mandati ta’ erbatax-il Imħallef u sitt Avukati Ġenerali tal-Qorti tal-Ġustizzja ser jiskadu fis-6 ta’ Ottubru 2021.
                  
               
                     (2)
                  
                  
                     Jenħtieġ li jkun hemm ħatriet biex jimtlew dawn il-karigi għall-perijodu li jibda mis-7 ta’ Ottubru 2021 u li jiskadi fis-6 ta’ Ottubru 2027.
                  
               
                     (3)
                  
                  
                     Is-Sur Siniša RODIN ġie propost għal din il-kariga bil-ħsieb li jiġi mġedded il-mandat tiegħu bħala Mħallef fil-Qorti tal-Ġustizzja.
                  
               
                     (4)
                  
                  
                     Is-Sur François BILTGEN ġie propost għal din il-kariga bil-ħsieb li jiġi mġedded il-mandat tiegħu bħala Mħallef fil-Qorti tal-Ġustizzja.
                  
               
                     (5)
                  
                  
                     Is-Sur Zoltán CSEHI ġie propost għall-ewwel mandat tiegħu bħala Mħallef tal-Qorti tal-Ġustizzja.
                  
               
                     (6)
                  
                  
                     Il-kumitat stabbilit permezz tal-Artikolu 255 tat-Trattat dwar il-Funzjonament tal-Unjoni Ewropea ta opinjoni favorevoli dwar l-idoneità ta’ dawn il-kandidati għall-qadi tal-funzjonijiet ta’ Mħallef tal-Qorti tal-Ġustizzja,
                  
               ADOTTAW DIN ID-DEĊIŻJONI:
         
            Artikolu 1
            Il-persuni li ġejjin huma b’dan maħtura Mħallfin tal-Qorti tal-Ġustizzja għall-perijodu mis-7 ta’ Ottubru 2021 sas-6 ta’ Ottubru 2027:
            
                        —
                     
                     
                        Is-Sur Siniša RODIN,
                     
                  
                        —
                     
                     
                        Is-Sur François BILTGEN,
                     
                  
                        —
                     
                     
                        Is-Sur Zoltán CSEHI.
                     
                  
         
            Artikolu 2
            Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-2 ta’ Ġunju 2021.
            
               
                  Il-President
               
               N. BRITO